Sy raak met hulle aan die gesels en ek begin deur die winkel dwaal met ’n belofte om netnou uit die lappe op haar kortlys te kom help kies.Die handgereedskap en skoene interesseer my nie veel nie. Die klere-afdeling is klein en ontsettend vol. Daar is die mooiste hemde en wonderlike bont dasse.
Die voorste vrou tel ’n broekie op en laat dit weer val. Sy neem ’n deursigtige bra en speel daarmee om haar vinger wat in ’n swart handskoen gehul is. Die klaarblyklik ouer vrou beduie aan een van die helpers om nader te kom, maar vra dan dat dié vir ou mevrou Radyn sal gaan haal.
Die voorste vrou knik. “Ek trou volgende week,” kom dit van onder die swart doek. “Ek soek ondergoed wat moois en sexy is, wat ek kan aantrek, sodat Rasheed sal hou van dit wat hy sien as ek al hierdie ander klere uittrek.”
Jy kan meer Afrikaanse stories op ons webwerf hier lees, en kan Suid- Afrikaanse nuus hier lees!